Amás, que lambición naz cuando hai un aliciente o una  espectativa, y, vamos ser sinceros, alicientes, lo que se diz alicientes, nesti mundín mísere de la lliteratura en llingua asturiana, más bien poco. Y sospréndeme que nun sepamos en qué terrén nos movemos: el nuestru públicu potencial de falantes dasturianu ta a la escontra de nós, la presencia nes principales superficies y llibreríes ye aneudótica y fonte inagotable danéudotes, la educación ta como ta, latención que se nos da dende les instituciones ye cásique nula, nun hai -sedría bono que nel tiempu llibre que  vos quedará anguaño vos punxéreis a ello- un circuitu de promoción del llibru y del autor en llingua asturiana, amén de tantes otres coses quescuso poner per escrito pa que nun paeza esta una carta a los Reis Magos.